# Nova godina u Budvi

**Budva – Perast - Gospa od Škrpjela – Kotor – Cetinje - NP Lovćen - Dubrovnik**

**29.12.2025.-2.1.2026.**

**Carpe Diem 0/4 (Ponedjeljak) 29.12.**

Polazak u 20:00 s južnog parkinga zagrebačkog Velesajma. Polazak sa naplatne postaje Zadar Zapad oko 23:50, te sa naplatne postaje Dugopolje oko 01:00 (točno vrijeme dolaska na naplatne postaje moguće pratiti uz live lokaciju u zajedničkoj whats app grupi). Vožnja kroz Hrvatsku i Crnu Goru.

**Carpe Diem 1/4 (Utorak) 30.12.**

U ranim jutarnjim satima dolazimo u Budvu, najposjećenije mjesto na crnogorskoj obali. Odmah po dolasku odlazimo u smještaj na rani check in. Nakon pauze za kavu i kratki jutarnji odmor slijedi razgled grada uz pratnju našeg vodiča. Spuštamo se u Stari grad, srce Budve. Vidjet ćemo crkvu Sv. Ivana Krstitelja (najvišu u gradu), zatim gradske bedeme gdje se ljeti organiziraju brojna događanja na otvorenom, a razgled završavamo kod kultne budvanske balerine za koju se vežu brojne legende o nastanku. Vodič nam daje preporuke za restorane i kafiće gdje već uvelike traju pripreme za doček Nove godine.

Slobodno vrijeme za šetnju plažom ili popodnevnu kavu.

Noćenje #1.

**Carpe Diem 2/4 (Srijeda) 31.12.**

Krećemo na fakultativni izlet “Biseri zaljeva“. Uz kratku vožnju autobusom i trajektom dolazimo u Perast, prvu destinaciju našeg izleta. Slušamo priče našeg lokalnog vodiča o značaju Perasta kroz povijest, te kako je nastao najjužniji fjord na svijetu, nakon čega se ukrcavamo u male lokalne brodove te se vozimo do otoka Gospe od Škrpjela. Ulazimo u crkvu i muzej u kojem slušamo kultnu priču o nastanku otoka, ali i brojne druge lokalne legende. Kratko slobodno vrijeme za slikanje i uživanje u ambijentu.

Vraćamo se na kopno te krećemo prema Kotoru, najvećem gradu zaljeva. Ulazimo u staru gradsku jezgru koja je pod zaštitom UNESCO-a i započinjemo razgled na najvećem gradskom trgu, Trgu Oružja. Posebno je zanimljivo što trgovi u Kotoru nose nazive u skladu s namjenom koju su imali, pa tako imamo Trg od drva, Trg od Brašna i salate te naravno već spomenuti Trg od oružja. Nastavljamo šetnju prema najpoznatijoj crkvi u gradu, katedrali Svetog Tripuna, jednoj od dvije katoličke katedrale u Crnoj Gori.

Preporučamo šetnju malim uskim kamenim ulicama ili posjet tvrđavi s koje se pruža prekrasan pogled na cijeli zaljev.

Povratak u Budvu u popodnevnim satima. Preporučamo odlazak u centar grada na organizirani program dočeka Nove godine ili na neko drugo mjesto po prijedlogu grupe.

Noćenje #2.

**Carpe Diem 3/4 (Četvrtak) 1.1.**

Idemo na fakultativni izlet “Iskonska Crna Gora“. Krećemo prema Cetinju, poznatijem kao Old Royal Capital. Smješteno između planine Lovćen, Skadarskog jezera te Jadranskog mora Cetinje podsjeća na vremena kakva je Crna Gora bila u prošlosti, prije razvoja masovnog turizma. U gradu se nalazi čitav niz institucija, a mi ćemo razgled započeti ispred francuskog veleposlanstva, koju veže legenda da je današnji izgled poprimila slučajno jer je projektant zamjenio nacrte s francuskom ambasadom u Kairu (i obratno).

Bilo kako bilo, danas je u funkciji biblioteke, a u samoj blizini nalazi se i Lovćenska vila- spomenik Crnogorcima koji su branili domovinu u I. svjetskom ratu. Nastavljamo dalje šetnju Njeguševom ulicom do muzeja Kralja Nikole- impresivne crvene građevine u kojoj je moguće vidjeti kako se nekad živjelo na kraljevskom dvoru. Razgled završavamo ispred manastira iz 15. stoljeća u kojoj se po vjerovanjima čuva ruka Sv. Ivana Krstitelja.

Kratka pauza za kavu ili šetnju gradom. Nastavljamo putovanje prema nacionalnom parku Lovćen i mauzoleju Petra Njeguša. Po putu ćemo napraviti pauzu u najstarijem restoranu u Crnoj Gori (Kod Pera na Bukovicu), kod kojeg će biti moguće degustirati i kupiti lokalne proizvode kao što su sir, pršut i domaći sokovi… Nastavljamo put prema mauzoleju. Po dolasku u podnožje mauzoleja slušamo priču našeg vodiča o Petru Njegušu i njegovoj povijesnoj ulozi, a zatim se penjemo i na sam mauzolej, ujedno i najviši na svijetu !

Čist zrak, prekrasna priroda i nestvaran pogled su ono što nikoga od posjetitelja neće ostaviti ravnodušnim.

Povratak u Budvu u popodnevnim satima. Spremamo se za reprizu dočeka na glavnom trgu.

Noćenje #3.

**Carpe Diem 4/4 (Petak) 2.1.**

Check out iz smještaja. Ukrcavamo se u naš autobus i krećemo prema Dubrovniku. Po dolasku u Dubrovnik iskrcavamo se na vratima od Pila te krećemo u razgled grada. Krećemo od tvrđave Lovrijenac, poznatije i kao Gibraltar Dubrovnika, koja je u prošlosti imala funkciju zaštite grada. Ulazimo u glavnu gradsku ulicu Stradun na kojem se nalazi najveći dio kafića i restorana i na kojem je najbolje osjetiti kako grad diše. Nastavljamo razgled palače Sponza i Kneževog dvora koji je bio službena rezidencija dubrovačkog kneza na maksimalno mjesec dana kako nitko ne bi imao preveliku moć tokom vladanja. Razgled završavamo kod Crkve Sv. Ignacija čije će stepenice odmah prepoznati svi Game of Thrones fanovi gdje je i snimana kultna serija.

Slobodno vrijeme za šetnju, ručak ili posjet dubrovačkim zidinama. Krećemo prema Zagrebu u popodnevnim satima.

Iskrcaj putnika na naplatnim postajama Dugopolje i Zadar Zapad. Dolazimo u Zagreb u večernjim satima.

|  |  |
| --- | --- |
| REDOVNA CIJENA | FIRST MINUTE CIJENA  |
| ~~249 eura~~ | **169 eura** |

**Uključeno u cijenu:**

* Prijevoz turističkim autobusom prema programu putovanja
* 3x noćenje u smještaju po odabiru (*Arvala Lux apartments*  ili  *Grand Palazzo rooms and apartments*, sve smještajne jedinice su s balkonom)
* Naknada za raniji check in
* Boravišna pristojba u Budvi
* Razglede uz stručne vodiče prema programu putovanja
* Osiguranje jamčevine

**Obvezna nadoplata:**

* Za ovo putovanje nema obvezne nadoplate

**Izleti i fakultativne nadoplate:**

* Tura “Biseri zaljeva“ 40 eura (Uključena vožnja trajektom, ulaznica za crkvu i muzej, povratna vožnja brodom na relaciji Perast-Gospa od Škrpjela-Perast, te turistička naknada u Kotoru)
* Tura “Iskonska Crna Gora“ 33 eura (Uključena ulaznica u Nacionalni park Lovćen te ulaznica za mauzolej)
* Paket od oba izleta: 70 eura
* Paket od 3 doručka u restoranu Vile Park: 21 euro

**Granične i vizne formalnosti:**

* Za ovo putovanje je dovoljna osobna iskaznica.

**Važne informacije:**

* Završno pismo šaljemo najkasnije 72 sata prije polaska.
* Doplate za izlete i doručak vrše se na licu mjesta u autobusu.
* Izlet „“Iskonska Crna Gora“ moguće je realizirati isključivo uz povoljne vremenske prilike u Nacionalnom parku Lovćen
* Nakon ispunjavanja prijavnice na email šaljemo potvrdu o primitku prijave te dodatne upute za plaćanje pologa
* Ostatak iznosa potrebno je platiti do 15 dana prije polaska
* Za ovo putovanje vrijede Opći uvjeti poslovanja turističke agencije Carpe Diem putovanja.
* Online kartično plaćanje na rate (maksimalno 24 rate) moguće je uz prethodnu najavu.